als_Latn dik_Latn sag_Latn
Të gjithë drejtorët dhe arsimtarët që marrin pjesë në fushatë brenda orarit të procesit mësimor do të ndëshkohen.
Ministrja e Arsimit, Mirela Karabina, ripërsëriti edhe njëherë nga Elbasani se do të penalizohen të gjithë ata që kanë thyer urdhrin e Kryeministrit dhe që kanë vepruar në kundërshtim me Kodin e Punës. “Për të gjitha rastet e depozituara dhe që janë të argumentuara me fakte do të ketë ndëshkim”.
Por masa ndëshkimore do të ketë edhe për ata që theyjnë rregullat gjatë zhvillimit të provimeve të Maturës Shtetërore.
Karabina ka zhvilluar një takim me drejtorët e Arsimit në Elbasan për të diskutuar mbarëvajtjen e këtij procesi. “Provimet e Maturës po zhvillohen normalisht dhe unë kam ndërmarrë një turn në gjithë vendin për të mbështetur punonjësit që janë angazhuar në këtë proces. Janë evidentuare dhe raste të shkeljes dhe për këtë do të aplikohen penalizime bazuar në ligj”.
Njëkohësisht ministrja ka zhvilluar një takim edhe në Universitetin e Elbasanit i cili sipas saj garanton një proces në vijimësi pas përfundimit të maturës dhe fillimit të studimeve në shkollat e larta.
Për qarkun e Elbasanit kanë nisur hetimet për dy drejtorë të drejtorive arsimore, atë të Librazhdit dhe Gramshit. Infoelbasani.al
als_Latn als_Latn als_Latn als_Latn als_Latn als_Latn